Korvpalli Tallinna Rahvaliiga eelmise aasta võitjast KK Pelgulinnast me juba kirjutasime ning nüüd on järg käes mulluse hõbedatiimi A Le Coqi käes, kes läheb treener Märt Mäesalu juhendamisel uuel hooajal taas medalite peale mängima.
#000005
Korvpall24.ee uuris Mäesalult, keda korvpallisõbrad mäletavad ka kümne aasta tagusest ajast BC Kalev/Cramo abitreenerina, kuidas A Le Coqi mehed uueks hooajaks valmistuvad ning mis eesmärkidega meeskond tegutseb.
#000006
Tallinna Rahvaliiga tiimidel tasub kindlasti lugu lõpuni lugeda, kuna Mäesalu avaldab ka selle, kui mitu erinevat kombinatsiooni A Le Coqi arsenalis kokku on ning mis stiili korvpalli viljeletakse siis, kui liikumistest aega üle jääb.
#000007
A Le Coqi meeskond on harrastusliigades osalenud juba aastaid, millal täpsemalt tiim alguse sai ning kuidas koosseis vahepeal muutunud on?
#000008
Harrastusliigades oleme osalenud juba üheksa aastat. Esimene hooaeg oli võistkonna nimi Telemark. Mängisime siis ainult Kossuliigat. Võitude poolest ei olnud väga edukas (saime paar võitu hooaja peale), kuid paljud said hea kogemuse. Teisel hooajal oli meeskonna nimi juba A Le Coq ja see on olnud siiamaani. Esialgsest võistkonnast on praegu alles 3 meest.
#000009
Palun iseloomusta oma sõnadega ühe lausega A le Coqi meeskonda, millisena Sina seda treenerina näed?
#000010
Töökas meeskond, kes hoiab kokku nii palliplatsil kui ka vabal ajal.
#000011
Jõudsite mullu Rahvaliigas finaali, kus kaotasite KK Pelgulinna meeskonnale. Mida eelmisest hooajast mäletad ning mis olid finaalikaotuse põhjusteks?
#000012
Eelmisel hooajal mängisime Rahvaliigas 13 mängu, millest 3 kaotasime, neist üks oli ka finaalis saadud kaotus KK Pelgulinnale. KK Pelgulinna on hea meeskond, kes on samuti mitmeid aastaid koos mänginud. Finaalis suutsid nad kohe paremini alustada, poolajaks juhtisid juba 12 punktiga. Tulime lõpus järele ja meil oli isegi viimase sekundi viske võimalus, kuid kahjuks eksisime.
#000013
A Le Coqil on nimekirjas mitmekülgne komplekt erineva vanuse, korvpallitausta ja kogemustepagasiga mängijad, kui raske on treenerina need mängijad ühiselt väljakul tegutsema panna?
#000014
Meil on tõesti kõige noorema ja vanema mängija vahe ca 30 aastat. Kõik nad on erineva tausta ja oskustega, kuid see võib-olla teebki meie võistkonna mitmekülgsemaks. Treeningutel armu ei anta, võitlevad nii vanad kui noored ühtemoodi.
#000015
Mitu erinevat kombinatsiooni meeskonna ründearsenalist leiab?
#000016
Kokkulepitud liikumisi on 7, kuid vahepeal harrastame „üle ja peale“ mängu ka.
#000017
Kas uuel hooajal jätkate Rahvaliigas suures plaanis sama koosseisuga või on tulemas ka muudatusi?
#000018
Hetkeseisuga on 90% meeskonnast sama. Paar mängijat vaatavad, kuidas sügisel tervisega lood on.
#000019
Kuna jõudsite Rahvaliigas finaali, siis ilmselt ei saa uuel hooajal seada madalamat eesmärki kui võit? Või...?
#000020
Kindlasti lähme ka sellel aastal finaalikoha eest võitlema. See saab raske olema, sest Rahvaliiga tase on läinud tugevamaks ja ühtlasemaks.
#000021
Suvise vormiga tegelevad kõik individuaalselt, korvpalli reeglina kätte ei võeta, pigem sõidetakse ratast, mängitakse võrku ja tehakse muid suviseid tegevusi. Saalitreeningutega alustame augusti keskel.
#000023
Võrkpall24.eeBeach44 karikasarja tihe aastalõpp tõi kolm eriturniiri: Nõlvak võidutses pere keskel jõulufiestal, Piik triumfeeris sõumängus
#000027
Beach44 karikasarja tihe aastalõpp tõi kolm eriturniiri: Nõlvak võidutses pere keskel jõulufiestal, Piik triumfeeris sõumängus
#000028
Jalgpall24.eeVaata, kuidas ühtib sinu ennustus Zenjovi ja teiste jalgpalli tippude omaga!
#000029
Vaata, kuidas ühtib sinu ennustus Zenjovi ja teiste jalgpalli tippude omaga!
#000030
Tennisnet.eeAnett Kontaveit sai terviseprobleemidest jagu ja võitis raske mängu
#000031
Anett Kontaveit sai terviseprobleemidest jagu ja võitis raske mängu
#000032